
MOTTO: „În acest moment, președintele Consiliului European este belgianul Charles Michel. Dar, pe 7 
ianuarie, el a anunţat va candida pentru un post de europarlamentar, la alegerile europene ce vor avea loc în 
statele membre, între 6 și 9 iunie 2024. Dacă va fi ales eurodeputat, Charles Michel va demisiona din postul 
de președinte al Consiliului European pe 16 iulie 2024, după cum el însuși a explicat. Dacă Charles Michel va 
demisiona pe 16 iulie, liderii europeni ar trebui: fie să aleagă un nou preşedinte al Consiliului până atunci; fie 
să accepte, așa cum spun reglementările Uniunii, ca instituția să fie condusă până la finalul lui 2024 de 
premierul Viktor Orban, a cărui țară, Ungaria, va deţine președinția rotativă a Consiliului Uniunii Europene între 
1 iulie și 31 decembrie 2024.” (EUROPA LIBERĂ. org, 12 ianuarie 2024) 


Discuţia despre „reședința potrivită” pe care statul român trebuie să i-o pună, în curând, la dispoziţie unui 

personală din Sibiu, proprietăți pe care nici cel mai pertormant protesor din România nu le-ar putea Justitica 
vreodată din venituri fiscalizate, este atât de dezgustătoare încât presa care o promovează cred că se 
adresează unui popor de raci... căci numai racii n-au niciun fel de greţuri să înghită orice scârnăvie fără să 
aibă nevoie de lămâie! 

Asta-i problema României? Confortul din viitor al unei căpușe supradimensionate, care, ca orice căpușă, nu a 
fost înzestrată de natură cu cap, că nu-i trebuie, ci doar cu niște piese bucale atașate la un aparat digestiv 
viguros și veșnic nesătul? Sigur, căpuşșa noastră specială are dinţi, nu chelicere, dar în rest... corespunde 
perfect definiției! 

Și, ca să nu ne plictisim, în șuvoiul de catastrofe (financiare, climatice, militare, conjugale, etc.) presa 
strecoară subtil și ideea că se eliberează un post de big-chief la Consiliul European iar căpușa noastră 
multilateral dezvoltată ar putea să-l ocupe... dacă-și dă demisia din actuala demnitate... și dacă-l aleg ăia, 
care, poate, au nevoie de un prostovan bun executant în scaunul acela, dar parcă și acolo IQ-ul bunului 
executant, zic, ar trebui să se înscrie în anumite limite. 

De aceea cred că-i ruşinoasă discuţia despre privilegiile pe mai departe ale unuia care a abuzat în timpul 
mandatului de toate privilegiile posibile. Fără să judec legea care-i acordă „fostului deținător al celei mai înalte 
demnități în stat” anumite drepturi până la sfârșitul vieţii, aș spune că e indecent să părem preocupați de 
huzurul viitor al unui parazit de lux. Pe care România, în zdrobitoarea sa majoritate, îl disprețuiește astăzi, 
făcând din el ţinta unor glume acide și a unor devastatoare caricaturi și „etichete”. De parcă nimeni nu l-a ales 
de două ori... de parcă a fost doar o întâmplare nefericită... Mulţi spun: „a, el a fost impus dinafară... nu noi, ci 
alţii...” 

Numai că asta nu este adevărat. Alegerea s-a făcut cu un „ba p-a mă-tii” extins, de două ori. Că astăzi nimeni 
nu mai vrea să recunoască pe ce acarian ectoparazit a pus, cu sete, ștampila, e cu totul altă poveste! Și foarte 
mulţi au pus ştampila pe rânjetul ectoparazitului nu doar o dată, ci de 4 ori, de două ori în 2014 și de două ori 
în 2019! 

Pentru ca acum, când așa de mulţi îl detestă, să ne preocupăm de reședința lui de „fost” cu o grijă ipocrită, de 
parc-ar fi „cel mai iubit fiu al poporului”. De aceea, uneori mă întreb cu îngrijorare nu atât pentru ce calităţi 
anume a fost el, la un moment dat, „cel mai iubit fiu”... ci, mai curând, cum arată azi cetățeanul acela care a 
putut să-l aleagă? Am închis ochii și mi-a apărut în față o struțocămilă: Tudor Chirilă, dar având ochii și 
urechile Oanei Stănciulescu. Și fusta ei... 

P.S. „CĂPUȘA: Spre deosebire de insecte, căpușele nu au cap, antene, torace sau abdomen. Corpul este 
împărţit într-o regiune anterioară, capitulul sau GNATOSOMA, și o regiune posterioară, IDIOSOMA, care 
constituie restul corpului.” (WIKIPEDIA. org) 

În imagine, cetățeni, este o GNATOSOMĂ de căpușă, așa cum m-am priceput eu să o desenez mai bine... 
Acum, că apare și-o parte din IDIO...SOMĂ, asta e o pură întâmplare... încercaţi să ignoraţi restul fotografiei, 


ca să nu vă deruteze. Mulţumesc. 


Autor: Luminita Arhire 


Despre autor 


editor 


